jkorsvik/nowiki_second_scrape_merged huggingface dataset:
Kristian Sæverås

Kristian Sæverås (født 22. juni 1996 i Oslo) er en norsk håndballmålvakt, som spiller for den tyske klubben Leipzig og det norske herrelandslaget.Sæverås ble tatt ut i bruttotroppen til det norske landslaget foran Håndball-VM 2017, men var ikke blant de 16 utvalgte. 4. januar 2018 fikk han sin debut på landslaget, og mesterskapsdebuterte samme år under Håndball-EM 2018. Han spilte også i Håndball-EM 2020 der Norge tok bronse, og ble tatt ut til å representere Norge under Sommer-OL 2020.


== Referanser ==


== Eksterne lenker ==
(en) Kristian Sæverås – Olympics.com 
(en) Kristian Sæverås – Olympedia 
(en) Kristian Sæverås – Det europeiske håndballforbundet (EHF) 
(en) Kristian Sæverås – Scoresway
Jonah Harris

Jonah Harris (født 16. januar 1999) er en naurisk friidrettsutøver, som konkurrerer i sprintløp, men også i hoppøvelser som lengdehopp, tresteg og høydehopp. Pr juli 2021 innehar han nasjonal rekord på 100 meter (10,82 s) og 200 meter utendørs (21,96 s) og 60 meter innendørs (7,03 s).
Han deltok på 100 meter under Sommer-OL 2020 i Tokyo, men ble slått ut i innledende runde.


== Idrettskarriere ==
Harris deltok i Mini-Stillehavslekene 2017 (Pacific Mini Games 2017) på Vanuatu, og ble der slått ut i semifinalen på 100 meter, der han kom på fjerdeplass i sitt heat med 10,98 sekunder. Han fikk fikk 12. beste tid i forsøksheatene på 200 meter, og nådde heller ikke der finalen. På 4 x 100 meter stafett kom Nauru på femteplass. Han deltok på 60 meter under VM i friidrett innendørs 2018, og satte der nasjonal rekord på 7,03 sekunder, men gikk ikke videre til semifinalene. Han deltok i Samveldelekene 2018, og satte der ny nasjonal rekord på 100 meter i forsøksheatet med 10,95 sekunder, men gikk ikke videre til kvartfinalene. Han satte også nasjonal rekord på 200 meter i forsøksheatet, med 21,96 sekunder, men gikk ikke videre til semifinalene. 
Han fikk 38. beste tid i forsøksheatene på 60 meter under U20-VM i friidrett 2018, og gikk ikke videre til semifinalene. Harris ble Naurus eneste deltaker under Mikronesialekene 2018, da Nauru trakk laget sitt på grunn av for høye kostnader knyttet til deltakelsen, men siden han konkurrerte i U20-VM da dette ble bestemt, og han allerede hadde bestilt billett dit, så deltok han som landets eneste deltaker. Under disse lekene vant han 100 meter og lengdehopp. Han fikk sølv på 200 meter bak Rodman Teltull og i høydehopp bak Lataisi Mwea, og han fikk bronse i tresteg.I 2019 deltok han i Oseaniamesterskapet i friidrett 2019 i Townsville, og ble der slått ut i semifinalen på 100 meter. Under Stillehavslekene 2019 kom han på åttendeplass på 100 meter, og satte der nasjonal rekord i semifinalen med 10,82 sekunder. Han deltok også i VM i friidrett 2019, men ble der slått ut i den innledende runden.Han representerte Nauru under Sommer-OL 2020 i Tokyo, som landets første olympiske deltaker i friidrett. Der ble han slått ut i innledende runde på 100 meter, der han løp på 11,42 sekunder og satte ny nasjonal rekord.


== Referanser ==


== Eksterne lenker ==
(en) Jonah Harris – Olympedia 
(en) Jonah Harris – World Athletics 
(en) Jonah Harris – TheSports.org
Simen Pettersen

Simen Holand Pettersen (født 8. april 1998 i Tønsberg) er en norsk håndballspiller, som spiller for den franske klubben Ivry, på lån fra eliteserieklubben Elverum, samt det norske herrelandslaget.13. juni 2019 fikk Pettersen sin debut for det norske landslaget og fikk sin mesterskapsdebut i Håndball-VM 2021. Han ble samme år tatt ut til å representere Norge under Sommer-OL 2020.
Han er sønn av tidligere landslagsspiller og -trener Gunnar Pettersen.


== Referanser ==


== Eksterne lenker ==
(en) Simen Pettersen – Olympics.com 
(en) Simen Pettersen – Olympedia 
(en) Simen Pettersen – Det europeiske håndballforbundet (EHF)
Mikael Hansson

James Anders Mikael Hansson Finér (født 15. mars 1968) er en svensk tidligere fotballspiller. Han var kjent som en høyreback med stor fart.


== Karriereoversikt ==


== Referanser ==


== Eksterne lenker ==
(en) Mikael Hansson – Transfermarkt 
(en) Mikael Hansson – national-football-teams.com 
(en) Mikael Hansson – FBref 
Svenska Fotbollförbundet
Rangel da Rosa

Rangel Luan da Rosa (født 11. mai 1996) er en brasiliansk profesjonell håndballmålvakt, som spiller for den spanske klubben Logroño.
Han ble tatt ut på det brasilianske håndballandslaget foran Håndball-VM 2021 i Egypt og representerte Brasil under Sommer-OL 2020 samme år.


== Referanser ==


== Eksterne lenker ==
(en) Rangel da Rosa – Olympedia 
(en) Rangel da Rosa – Scoresway
Simon Pettersson

Simon Pettersson (født 3. januar 1994) er en svensk friidrettsutøver som konkurrerer i diskoskast. Han representerte sitt land under VM i friidrett 2017 og kom på 11. plass i finalen og EM i friidrett 2018 kam han på fjerde plass i finalen. 
Hans personlige rekord i øvelsen er 69,48 meter satt i Växjö, Sverige i 2021. Tidligere i sin karriere har han konkurrert i tikamp.
Pettersson deltok i Sommer-OL 2020 hvor han vant sølvmedalje med et kast på 67,39 meter.


== Internasjonale konkurranser ==


== Referanser ==


== Eksterne lenker ==
(en) Simon Pettersson – Olympedia 
(en) Simon Pettersson – World Athletics 
(en) Simon Pettersson – Diamond League
Lilith Keogh

Lilith Keogh (født 12. februar 1989) er en norsk bokser og billedkunster, som lager kunst knyttet til alt-right bevegelsen.


== Boksing ==
I 2015 deltok Keogh i The Golden Girl Championship og Norgesmesterskapet i boksing. I den sistnevnte vant hun gull i vektklasse 81 kg.


== Kunst ==
Fra den 24. august til 27. august 2017 arrangerte Keogh en kunstutstilling i sitt eget hjem. Utstillingen bestod av totalt fire bilder, hvor Pepe var i alle hovedfokuset.
Forfatter og medieviter John Færseth påpekte kunstens provoserende egenskaper. «Hva skjer når dogmet om at kunsten skal provosere og utfordre for alvor blir tatt i bruk av den radikale høyresiden, og ikke bare fra venstre?», skrev Færseth angående kunsten.Ifølge Keogh skal det ha vært partileder Hans Jørgen Lysglimt Johansen som kom med ideen om utstillingen. Lysglimt skal også ha vært tilstede under arrangementet ifølge Færseth.


== Politisk deltagelse ==
Keogh var tidligere medlem av Sosialistisk Ungdom og aktiv i Natur og Ungdom.
Senere stod hun på listene for Alliansen men valgte å trekke seg.


== Referanser ==
Lysstyring

Lysstyring er styring av belysning for gi riktig mengde lys i forhold til det som er ønskelig for bedre komfort. Lysstyring kan også gi mer effektiv energibruk. Styringen kan være manuell eller automatisert, og skjer ofte ved hjelp av elektronisk styring med kommunikasjon mellom ulike dataenheter, eksempelvis via en sentral dataenhet ("hub"). Lysstyting brukes både innendørs og utendørs i hjem og i industrien.


== Bruk ==
Automatisk styring fungerer ut ifra forhåndsprogrammerte betingelser og ved hjelp av sensorer som bevegelsessensor, tidsur, eller lyssensor for å detektere dagslys. Berøringsskjerm kan brukes for oppsett eller direkte styring. Det kan legges inn rutiner for å ta hensyn til kalender og klokkeslett og gjennomføre rolig vekking om morgenen med gradvis økning av belysning, eller ta hensyn til soloppgang og solnedgang for å slå av og på lys utendørs.
En fordel med systemer for lysstyring er at man ofte kan styre enkelte lys eller grupper av lys fra ett og samme brukergrensesnitt. En ulempe er at slike systemer kan kreve nøye planlegging for å oppnå god brukervennlighet og ikke bli for kompliserte. Det kan være et mål å ha minst mulig grad av manuell styring og mest mulig automatikk, ettersom stort behov for manuell innputt kan ødelegge noe av poenget med smart lysstyring.Det finnes også smarthus-løsninger for automatisk styring av persienner, og disse kan programmeres slik at de fungerer som en form for lysstyring ved å regulere innslipp av dagslys.


== Kommunikasjonsprotokoller ==
Følgende er eksempler på protokoller for styringssystemer:


=== Kablet analogt ===
0-10 V, eldre system
AMX192, eldre amerikansk system
D54, eldre europeisk system


=== Kablet digitalt ===
Til hjemmeautomasjon og bygningsautomasjon:

Digital Addressable Lighting Interface (DALI), åpen standard for nettverksbasert lysstyring i bygninger, godt egnet til dimming.
Digital Serial Interface (DSI), eldre proprietær standard, avløst av DALI
KNX, eldre og godt etablert åpen standard for nettverksbasert lysstyring i bygninger. Det finnes også en trådløs utvidelse.Til scenebelysning:

DMX512-baserte systemer (ofte bare referert til som DMX). Har i stor grad erstattet de analoge systemene AMX192 og D54.


=== Trådløst digitalt ===
MIDI
ZigBee
Z-Wave
Blåtann (for eksempel Philips HUE)
Wifi


== Se også ==
Smarthus
Smartglass


== Referanser ==
Ungarns Grand Prix 2021

Ungarns Grand Prix 2021 (offisielt navn: Formula 1 Rolex Magyar Nagydíj 2021) var et Formel 1-løp som ble arrangert 1. august 2021 på Hungaroring i Mogyoród, Ungarn. Det var det 11 løpet i Formel 1-sesongen 2021 og 36 gang Ungarns Grand Prix blir arrangert i Formel 1-sammenheng. Løpet ble vunnet av Esteban Ocon i Alpine-Renault. Aston Martin-Mercedes-fører Sebastian Vettel og Mercedes-fører Lewis Hamilton tok andre- og tredjeplassen.
Sebastian Vettel endte som nummer to, men ble senere diskvalifisert fordi den nødvendige drivstoffprøven ikke kunne hentes ut av bilen hans. Aston Martin hadde formelt anket, men FIA så ikke annerledes på saken og Vettel ble offisielt diskvalifisert etter at Aston Martin også tok vekk anken.


== Klassifisering ==


=== Kvalifisering ===
Noter:

Note 1:  - Mick Schumacher deltok ikke i kvalifiseringen på grunn av en ulykke som skjedde under den tredje treningen. Han fikk kjøre etter forvalters skjønn. Han mottok også en fem-plassers gridstraff for et ikke-planlagt girkasse skifte. Dette gjorde ingen forskjell ettersom han allerede skulle starte løpet fra siste plass.


=== Løpet ===
Noter:

Note 2:  - Inkluderer ett poeng for raskeste runde.
Note 3:  - Antonio Giovinazzi kvalifiserte seg som nummer 14, men plassen hans på griden ble stående tom da han gikk inn i pit-lane under formasjons runden.
Note 4: - Sebastian Vettel fullførte egentlig løpet som nummer 3, men ble diskvalifisert da det ikke var mulig å få ut 1 liter bensin som skal være tillengelig hele helgen


== Mesterskapsplassering etter løpet ==

 
Note: Bare de fem beste plasseringene er inkludert for begge settene.


== Referanser ==
Regionalliga 2021–2022

Regionalliga 2021–2022 var den 14 sesongen av Regionalliga, den niende under det nye formatet og er det fjerde øverste nivået i fotball for menn i Tyskland sesongen 2021–2022. Ligaen er delt inn i 5 avdelinger, Nord, Nordost, West, Südwest og Bayern.


== Format ==
I henhold til reglene som ble vedtatt i 2019, rykker lagene Regionalliga Südwest og West direkte opp. Basert på et rotasjonsprinsipp, mottar Regionalliga Bayern den tredje direkte opprykksplassen denne sesongen, mens Regionalliga Nord og Nordost-mesterne spiller kvalifisering om den siste opprykksplassen.


== Regionalliga Nord ==
21 lag fra delstatene Bremen, Hamburg, Niedersachsen og Schleswig-Holstein vil konkurrere i den tiende sesongen av den reformerte Regionalliga Nord.


=== Endringer ===
Følgende lag har byttet divisjon siden sesongen 2020–21:


=== Nord ===


=== Süd ===


=== Mesterskaps sluttspill ===


=== Nedrykks sluttspill ===


== Regionalliga Nordost ==
20 lag fra delstatene Berlin, Brandenburg, Mecklenburg-Vorpommern, Sachsen, Sachsen-Anhalt og Thüringen vil konkurrere i den tiende sesongen av den reformerte Regionalliga Nordost.


=== Endringer ===
Følgende lag har byttet divisjon siden sesongen 2020–21:

 


== Regionalliga West ==
20 lag fra Nordrhein-Westfalen vil spille i Regionalliga West.


=== Endringer ===
Følgende lag har byttet divisjon siden sesongen 2020–21:

 


== Regionalliga Südwest ==
19 lag fra Baden-Württemberg, Hessen, Rheinland-Pfalz og Saarland vil spille i Regionalliga Südwest.


=== Endringer ===
Følgende lag har byttet divisjon siden sesongen 2020–21:

 


== Regionalliga Bayern ==
20 lag fra Bayern vil spille i Regionalliga Bayern.


=== Endringer ===
Følgende lag har byttet divisjon siden sesongen 2020–21:

 


== Opprykkskvalifisering ==

VfB Oldenburg vant 3–2 sammenlagt og rykket opp til 3. Liga 2022–2023.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Presentisme (tidsfilosofi)

Presentisme er en form for litterær og historisk analyse som gjør bruk av samtidige ideer og perspektiver for å fremstille eller fortolke fortiden. Mange moderne historikere prøver å unngå presentisme i arbeidet sitt fordi de mener det fører til en skjev presentasjon av emnetilfanget. De tror at man må nærme seg fortiden med ideene og perspektivene fra den tiden i tankene om man virkelig vil forstå fortiden.


== Referanser ==
Ronald Fotofili

Ronald Lawrence Fotofili (født 6. juli 1998) er en tongansk friidrettsutøver, som konkurrerer i sprintløp og hekkesprint. Pr august 2021 innehar han nasjonal rekord på 200 meter, med 21,54 sekunder.
Han deltok på 100 meter under Sommer-OL 2020 i Tokyo, men ble slått ut i innledende runde.


== Idrettskarriere ==
Fotofili deltok i U20-oseaniamesterskapet i friidrett 2017, og fikk der sølv på 400 meter hekk, bak sin landsmann Larry Sulunga. Han fikk også bronse på 400 meter og på 4 x 400 meter stafett, der han løp sammen med Heamatangi Tu'ivai, Fine Tokai og Larry Sulunga. Han deltok også i Mini-Stillehavslekene 2017 (Pacific Mini Games 2017) på Vanuatu, og kom der på femteplass på 400 meter hekk og sjetteplass på 400 meter.Han deltok i Oseaniamesterskapet i friidrett 2019, og ble der slått ut i semifinalen på 100 meter, og han ble slått ut i forsøksheatet på 400 meter. På 4 x 400 meter stafett kom Tonga på femteplass. Under Fiji International Grand Prix kom han på andreplass på 100 meter og 200 meter. Under Stillehavslekene 2019 satte han personlig rekord på 100 meter, med 10,89 sekunder, men ble slått ut i semifinalen. På 200 meter satte han tongansk rekord i forsøksheatet, med 21,54 sekunder, og han nådde finalen der han løp på 21,98 og endte på sjetteplass. Han deltok på begge stafettene, der Tonga kom på fjerdeplass på 4 x 400 meter og femteplass på 4 x 100 meter. Han deltok på 100 meter under VM i friidrett 2019, men ble slått ut i innledende runde.Han representerte Nauru under Sommer-OL 2020 i Tokyo, som landets første olympiske deltaker i friidrett. Der ble han slått ut i innledende runde på 100 meter, der han løp på 11,42 sekunder og satte ny nasjonal rekord.


== Referanser ==


== Eksterne lenker ==
(en) Ronald Fotofili – Olympedia 
(en) Ronald Fotofili – World Athletics 
(en) Ronald Fotofili – TheSports.org 
(en) Profil hos Sommer-OL 2020 Arkivert 1. august 2021 hos Wayback Machine.
Aurora Itland

Aurora Itland (født 17. juni 1995 i Halden) er en norsk danser, skuespiller og koreograf. 
Itland studerte ved den landsdekkende danselinjen med fordypning i ballett ved Fagerborg videregående skole fra 2011 til 2014, og tok deretter en Bachelor i jazzdans ved Kunsthøgskolen i Oslo fra 2014 til 2017. I 2018–2019 spilte hun rollen som ballettdanser i Norges-premieren av The Phantom of the Opera ved Folketeateret i Oslo. Hun har også jobbet med Panta Rei Danseteater og ICB Productions, spilt i musikalen Den Hvite Dame på Fredriksten Festning og koreografert egne verk.
Itland ble i 2021 utnevnt som mottaker av Drømmestipendet. Hun var også den første mottakeren av Ullners Dansestipend, et stipend opprettet i 2017 av de tidligere solistene fra Nasjonalballetten Gro Rakeng og Stefan Ullner.


== Referanser ==


== Eksterne lenker ==
Offisielt nettsted
Neustadt an der Donau

Neustadt an der Donau (Neustadt a.d. Donau) er en by vest i Landkreis Kelheim i Bayern. Den er kjent for kurstedet Bad Gögging. Byen ligger langs Donaulimes, som i 2021 ble oppført på Unescos liste over verdensarven i Tyskland.


== Referanser ==
Sentral-Balkan nasjonalpark

Sentral-Balkan nasjonalpark (bulgarsk: Национален парк Централен Балкан) er en nasjonalpark i Balkanfjellene i det sentrale Bulgaria. Parken ble opprettet 31. oktober 1991 og har et areal på 720 km². Landskapet består av fjell (høyeste punkt er Botev, 2 376 moh.) og skog (bartrær, bøk). 59 arter av pattedyr, 224 fuglearter, 14 arter av reptiler, 8 amfibierarter og 6 fiskearter lever i parken.
Parken inkluderer ni naturreservater. Bøkeskogene i disse reservatene har vært en del av UNESCOs verdensarvliste bøkeurskog og gamle bøkeskoger i Karpatene og andre regioner i Europa siden 2017.


== Referanser ==


== Eksterne lenker ==
Offisielt nettsted 
(en) Central Balkan National Park – kategori av bilder, video eller lyd på Commons
Tobias Halland Johannessen

Tobias Halland Johannessen (født 23. august 1999) er en norsk landeveissyklist, som for tiden sykler for kontinentallaget Uno-X Dare Development Team. Fra 2022 blir han en del av det profesjonelle kontinentallaget Uno-X Pro Cycling Team.
Sammen med sin tvillingbror Anders, har Tobias kjørt terrengsykling, cyclo-cross og landeveissykling, før han bestemte seg for å fokusere primært på landeveissyklingen. Kneskader holdt ham fra å delta i mye av den avkortede 2020 sesongen. I juli 2021 ble han valgt til å delta på det norske laget i landeveissykling under Sommer-OL 2020.I august 2021 vant han Tour de l'Avenir.


== Resultater ==


=== Landevei ===


=== Cyclo-cross ===


=== Terrengsykkel ===


== Referanser ==


== Eksterne lenker ==
(en) Tobias Halland Johannessen – Olympics.com 
(en) Tobias Halland Johannessen – Olympedia 
(en) Tobias Halland Johannessen – ProCyclingStats 
(en) Tobias Halland Johannessen – Cycling Archives 
Tobias Halland Johannessen på olympics.com Arkivert 23. juli 2021 hos Wayback Machine.
Svømming under Sommer-OL 2020 – 200 meter ryggsvømming kvinner

200 meter rygg for kvinner under Sommer-OL 2020 fant sted i Tokyo Aquatics Centre 29. til 31. juli 2021. Det er 14. gangen i rekkefølge at øvelsen blir arrangert i OL siden 1968. 


== Resultater ==


=== Forsøksheater ===
De seksten raskeste svømmerne, uavhengig av heat, gikk videre til semifinalene.


=== Semifinaler ===
De åtte raskeste svømmerne, uavhengig av heat, gikk videre til finalen.


=== Finale ===
Resultater var som følger:


== Referanser ==
Shebenik-Jabllanicë nasjonalpark

Shebenik-Jabllanicë nasjonalpark (albansk: Parku Kombëtar Shebenik-Jabllanicë) er en nasjonalpark i det østlige Albania nær grensen til Nord-Makedonia. Parken ble opprettet 21. mai 2008 og har et areal på 339,28 km². 
Parken er preget av et fjellrikt landskap med bresjøer, daler, tette bar- og løvskoger og alpine enger og gressganger. Høydene varierer fra 300 til over 2 200 moh. på toppen av fjellryggene Shebenik og Jablanica, herav parkens navn. Det finnes en rekke arter som er blitt sjeldne i Sør-Europa, blant andre brunbjørn, ulv og balkangaupe. Det mangfoldige dyrelivet kan dels forklares med de mange vegetasjonstypene og den fjerntliggende beliggenheten.


== Referanser ==


== Eksterne lenker ==
(en) Shebenik-Jabllanica National Park – kategori av bilder, video eller lyd på Commons
Karl Alveng Munthe-Kaas

Karl Alveng Munthe-Kaas (født 1983) er en norsk bedriftsleder og entreprenør. Han er administrerende direktør i Oda, som tidligere het Kolonial.no.
Munthe-Kaas har en bachelorgrad i samfunnsøkonomi ved Universitetet i Oslo og en mastergrad i samfunnsøkonomi fra London School of Economics. Han har jobbet som konsulent i McKinsey og som forretningsutvikler i Schibsted, samt vært medgründer og styreleder i oppstartsselskapet Nabobil.Han var en av medgrunnleggerne av Kolonial.no, som senere skiftet navn til Oda. Han er i dag administerende direktør i selskapet, samt en av selskapets største aksjonærer.
Han ble kåret som Årets innovatør av E24 i 2015.
Munthe-Kaas eier og er bosatt på «Villa Lehmkuhl» på Ullern i Oslo.


== Referanser ==
Den malayiske rase

Den malayiske rase, som i visse sammehenger også ble kalt den brune rase, var innen rasebiologien et begrep for den opprinnelige befolkningen i Sørøstasia, Madagaskar og deler av Oceania.Betegnelsen ble med tiden ansett som foreldet idet man for eksempel innen antropologien er gått bort fra teorier som bygger på en inndelning av homo sapiens i raser. Men kom senere til den overbevisning at mennesket som sådan er en genetisk relativt homogen art og at ingen skarpe genetiske og akademisk holdbare grenser eksisterer mellom forskjellige folkegrupper, rasebetegnelser for mennesker ble for det meste så godt som ubrukeøige også fordi de kunne oppfattes som rasistiske.


== Karakteristika ==
Ifølge rasebiologien ble den malayiske rasens fenotype kjennetegnet ved brun hud, høye kinnben, mongolsk hudfold, liten nese, svak skjeggvekst, mørkt slett hår og smal kroppsbygning. Man hadde senere imidlertid konstatert at de malayiske folkene adskilte seg for lite fra øvrige asiatiske folk for å kunne kalles for rase, og alt tidlig på 1930-tallet talte man i stedet om forskjellige malayfolk.


== Historie ==

Begrepet malayisk rase ble utmyntet av den tyske antropologen Johann Friedrich Blumenbach i 1781 og inngikk i hans studier om mennesklighetens fem raser. Blumenbach inndelte den malayiske rase i to undergrupper, den asiatiske og den polynesiske. Til den asiatiske undergruppen regnet han folkslag som for eksempel malayer, javanesere og andre sørøstasiatiske folk. Til den polynesiske undergruppen hørte folkslag som polynesere, mikronesere og melanesere, men ikke de mørkere australidene.I noen sammenhenger mente man også at befolkningen på Madagaskar tilhørte den malayiske rase. Dette skyldtes at det språk som tales på Madagaskar anses å ha sitt opphav fra Indonesia. Språkene som tales på Madagaskar og Indonesia tilhører den austronesiske språkfamilie, og derfor skulle disse folkegrupper ha vært nært beslektede.
Andre eksempler på problemer med å enes om en klassifikasjon og kategorisering av raser forekom i USA der raselover i flert delstater tidlig på 1900-tallet ikke uttrykkelig forbød ekteskap mellom hvite og asiatiske folk, men etter innvandring fra de nylig erobrede filippinske øyer ble dette endret. I 1933 fastslo Californias høyesterett at giftemål mellom hvite og filippinere var tillatt ettersom filippinere tilhørte den den malayiske rase og ikke den mongoliske, som allerede fra tidligere var registrert som en rase hvite ikke fikk gifte seg med. Kort deretter ble raselovene imidlertid endret til også å inkludere giftemål mellom hvite og filippinere.


== Referanser ==
David Martin (finansanalytiker)

David E. Martin er en finansanalytiker og selvhjelpsinstruktør fra USA.Martin etablerte i 1998 selskapet M-CAM som har spesialisert seg på finansiell analyse av patenter.I 2011 ga Martin ut boken Coup D'Twelve: The Enterprise That Bought the Presidency hvor han hevdet at terrorangrepet 11. september 2001 og miltbrannangrepene samme år var iscenesatte hendelser av personer med en skjult agenda om å kontrollere amerikansk politikk og økonomi.I 2020 fikk David Martin oppmerksomhet etter å ha fremmet en rekke kontroversielle påstander om Covid-19, herunder at viruset var patentbeskyttet av CDC, og at pandemien var planlagt og iscenesatt av blant andre Bill Gates, legemiddelselskaper og teknologiselskaper. Han har senere også uttalt at coronavaksinen ikke er en vaksine, men et verktøy for å gjøre folk syke.


== Referanser ==
Adi Darma

Adi Darma (født 29. april 1960 i Tenggarong i Indonesia, død 1. oktober 2020 i Bontang) var en indonesisk politiker.
Han var medlem av partiet Golkar. Han var ordfører i Bontang fra 2011 til 2016, men tapte 2015-valget mot Neni Moerniaeni, som ble den første kvinnelige ordfører i Bontang i mars 2016.I 2020 stilte Darma på nytt som kandidat til ordfører i Bontang. Den 23. september testet han positiv for covid-19. Han ble innlagt på Tama Husada Hospital i Bontang, der han døde 1. oktober, i en alder av 60 år.


== Referanser ==
Bahrum Daido

Bahrum Daido (født 30. september 1964 i Palopo i Sulawesi Selatan i Indonesia, død  2. januar 2021 i Jakarta) var en indonesisk politiker som var medlem av det indonesiske parlamentet i perioden 2009–2019.Daido var medlem av Partai Demokrat, og ble i 2004 sammen med Basmin Mattayang valgt til regent og viseregent av Luwu. I 2008 ble han regent etter Mattayang frem til 2009.Etter tiden som regent av Luwu ble han innvalgt i parlamentet og gjenvalgt i 2014. I 2019 ble han ikke gjenvalgt.Daido døde 2. januar 2021 av covid-19.


== Referanser ==